Program-verskuiwings by RSG vanaf 5 April - RSGplus
Gepubliseer op 31/03/2021. 02/04/2021
Ons het enkele program-verskuiwings en -verfynings aangebring. Hier is die program-verskuiwings vanaf 5 April 2021.
Dieselfde geld vir Saterdagoggende wanneer Brekfis met Derrich 06:00 sal begin en vir Sondagoggende wanneer Oggendstemming ook 06:00 sal begin.
Hierdie verskuiwings word gedoen in die lig van besparingsmaatreëls, maar ook omdat RSG beplan om later vanjaar 'n volledige uurlange landbouprogram van 05:00 – 06:00 op weeksdae uit te saai.
Wat die aandskedule betref, ruil die uitsaaitye vir die Aandboekvoorlesing en die Kinderstorie net om, en die Vroegaandgedagte val weg, wat ook 'n besparing meebring.
Maar goeie nuus is dat die Laataandgedagte 'n uur vroeer skuif en reeds om 22:55 uitgesaai word.
Wat die nuusboeletiens betref, val die 05:00 nuusboeletiens weg, asook die laataand nuushooftrekke net voor middernag.
Op Maandae, Woensdae en Vrydae 23:10, gaan daar voortaan 'n laataandkuier saam met die omroeper aan diens wees. Dan sal gesels word, musiek gespeel word en sommer net gekuier word.
Saterdae van 11:30 – 11:45 word resepte en kombuiswenke-tyd saam met die omroeper aan diens.
Nuwe Saterdag skedule
'n Lekkerte wag wag, is dat die musiekreeks op 'n Sondagoggend 10:05, 'n herhaling van die destydse baie gewilde Tranetrekkers-reeks van Johan van Lill, gaan wees. Luister wat hy te vertel het oor Tranetrekkers:
'n Nuwe seisoen van Geloof wat Grondvat begin ook Sondagaande net na die 19:00 nuus. Flip Loots en Christina Landman gesels weer met mense oor hoe geloof in die alledaagse lewe uitgeleef word in die gemeenskap.